钦定古今图书集成/理学汇编/字学典/第115卷 > 陆友
## 钦定古今图书集成/理学汇编/字学典/第115卷 > 陆友

按《吴中人物志》：“陆友，字友仁，博雅好古，工汉隶八分
书，尤能鉴辩三代汉魏而下锺鼎铭刻，晋唐法书名
画，皆有精识。尝至都下，虞奎章、柯博士皆善其书，言
于上，未及任用而归。”

按《书史会要》：“陆友好古博雅，真草篆隶皆有法。”
按《墨史》，友仁追踪石经，欲与蔡锺相上下。尝书八分
小篆歌，如昆刀切玉，不见形迹，而刚强之气，温润之
质，望之俨然。